L’Agència Jove presenta la Fashion Exchange, un mercat d’intercanvi de roba
2025-07-24

L’Agència Jove, dependent de l’Institut Municipal de Cultura i Joventut de Burjassot, recolza els projectes emprenedors dels joves del municipi. És el cas de la jove voluntària de l’Agència Jove, Alejandra Rosada qui, fa uns mesos, va presentar la seua idea al THINK BIG, un projecte d’emprenedoria social, liderat per Telefónica en col·laboració amb Movistar, que ofereix als joves entre 15 i 26 anys l’oportunitat de transformar una idea pròpia, que cerque un canvi positiu en la comunitat, en un projecte d’èxit.

Ara, Alejandra, qui ha passat a la següent fase en el projecte de THINK BIG va a presentar i materialitzar el seu projecte, Fashion Exchange, a Burjassot. La presentació del mateix tindrà lloc en el Teatre El Progrés (C/ Doctor Moliner, 12), divendres que ve 19 de desembre a les 20 h. Durant la presentació, hi haurà una desfilada de moda a càrrec de diversos joves dissenyadors, amenitzat amb la música del DJ Grau i una exposició fotogràfica, a més d’un càtering per als presents.

Seleccionat dins de les 250 millors idees del Think Big, el projecte d’Alejandra, Fashion Exchange, consisteix a crear un espai d’intercanvi de roba on totes les persones que ho desitgen puguen intercanviar les seues peces de vestir. Aquest intercanvi tindrà lloc els dies 2, 3 i 4 de gener, en horari d’11 a 14 h i de 17 a 20 h, en la Casa de Cultura (aula B). Prèviament, els dies 22 i 23 de desembre, de 17 a 19:30 h i els dies 29 i 30 de desembre, d’11 a 13:30 h, les persones que vulguen intercanviar roba, hauran de portar les seues pròpies peces a la Casa de Cultura. Allí rebran tants tiquets com a nombre de peces aporten. Així, els dies 2,3 i 4 de gener hauran de presentar aquests tiquets per poder obtenir tantes peces de roba com de tiquets disposen.